[[Fil:Pre-roman iron age (map).PNG|right|200px|thumb|Før-romersk jernalder i Nordeuropa (5. årh. – 1. årh f.v.t.); røde områder markerer den Nordiske gruppe, magenta markerer Jastorfkulturen]]
'''Førromersk jernalder''' eller '''keltisk jernalder''' betegner perioden fra ca. 500 f.v.t. til ca. 1 e.v.t. og omfatter den ældste del af [[jernalder]]en i [[Skandinavien]], [[Nordtyskland]] og [[Nederlandene]] i området nord for [[Rhinen]]. I hele dette område er der gjort arkæologiske fund, der viser at overgangen fra [[Nordisk bronzealder|yngre bronzealder]] skete uden et afgørende kulturelt brud, men også at indflydelsen fra de [[Keltere|keltiske]] [[hallstattkultur|Hallstatt]] og [[La Tène]] kulturer i [[Centraleuropa]] var meget stærk. I det 1. århundrede f.v.t. begyndte den [[romersk]]e indflydelse at blive stærk også i det nuværende Danmark.<ref>Dobson (1936), s. 73-89.</ref> Perioden deles to hovedfaser I (500-250/225 f.v.t.) og II (250/225 f.v.t. – 1 e.v.t.), som hver kan underopdeles to til fire faser afhængig af, hvor i området man befinder sig. I Danmark kan ældre førromersk jernalder inddeles i to faser IA og IB, yngre førromersk jernalder i IIA og IIB. Områderne i Nordtyskland og det sydlige Danmark tilhørte [[Jastorfkulturen]] mens det øvrige Norden tilhørte den Nordiske gruppe.<ref name=odenmusjern>{{Cite web |url=http://museum.odense.dk/viden-om/arkaeologi/arkaeologi-paa-fyn/de-arkaeologiske-perioder/foerromersk-jernalder.aspx |title=Odense museum; Førromersk jernalder |access-date= 7. oktober 2009 |archive-date= 7. maj 2010 |archive-url=https://web.archive.org/web/20100507020131/http://museum.odense.dk/viden-om/arkaeologi/arkaeologi-paa-fyn/de-arkaeologiske-perioder/foerromersk-jernalder.aspx |url-status=ok }}</ref>
Historie